**NOTĂ DE ÎNTEMEIERE**

**la proiectul Ordinului Ministerului Finanțelor privind modificarea și completarea Ordinul Ministerului Finanțelor nr. 153 din 22 decembrie 2017 privind aprobarea formularului tipizat al Declarației cu privire la impozitul pe venit pentru agenții economici**

Proiectul Ordinului nominalizat a fost elaborat în vederea aducerii în concordanță a acestuia cu modificările și completările operate la Codul fiscal și la Legea pentru punerea în aplicare a titlurilor I și II ale Codului Fiscal nr.1164-XIII din 24 aprilie 1997, modificări operate prin Legea cu privire la modificarea și completarea unor acte legislative nr. 178 din 26 iulie 2018 (Monitorul Oficial al Republicii Moldova, 2018, nr. 309-320, art.496).

A fost modificată cota de impozitare pentru întreprinzători individuali, prin introducerea unei cote unice în mărime de 12% (art.15 lit.a) din Codul fiscal).

De asemenea, potrivit pct.49 din Legea pentru punerea în aplicare a titlurilor I și II ale Codului Fiscal nr.1164-XIII din 24 aprilie 1997, formele organizatorice rezidenți cu statut de persoană fizică, indiferent de prezența obligației privind achitarea impozitului, urmează să prezinte Declarația persoanei fizice cu privire la impozitul pe venit, distinct, pentru etapa I și, respectiv etapa II a perioadei fiscale 2018.

Prin urmare, aprobarea proiectului nominalizat va permite de a aduce în concordanță modificările și completările operate la Codul fiscal și la Legea pentru punerea în aplicare a titlurilor I și II ale Codului fiscal nr.1164 din 24 aprilie 1997, precum și va permite pentru categoria de contribuabili ”întreprinzători individuali” să existe posibilitatea selectării etapei I sau II a perioadei fiscale.

**SECRETAR GENERAL DE STAT Ion CHICU**